[{"text_idx": "#000000", "text": "Historian zehar Marterengatik izan dugun lilurak ez du etenik izan da. Azken hilabeteotan Martek gure jakin-minaren txinparta piztu du berriz, eta, horrekin batera, gure arreta, zunda espazialen eta misioen joan-etorria dela eta. Izan ere, dozena bat ibilgailu robotiko jarri baitituzte Marteren gainazalean azken 25 urteetan."}, {"text_idx": "#000001", "text": "Perseverance ibilgailuaren bidaiak planeta gorrirantz zuzendu ditu begiradak, eta, besteak beste, bere txoko ezkutuak arakatu beharko ditu, noizbait bertan bizia izan ote zen ikusteko. Perseverance izan da azkena, 2012an Curiosity iritsi baitzen, 8 urte eta erdiren ondoren oraindik ere jardunean dabilen robota."}, {"text_idx": "#000003", "text": "On line egingo den ekitaldia DIPCren Zoom edo Youtube live kanalen bidez jarraitu ahal izango da, eta bost hizlarik hartuko dute parte. Hizlariek, besteak beste, azalduko digute zer elementu dituzten Curiosity eta Perseverance ibilgailuek esleitu zaizkien lanak aurrera eramateko eta zeintzuk diren zeregin horien helburuak."}, {"text_idx": "#000004", "text": "Silvia Bonolik emango dio hasiera programari \u201cPlaneta gorria\u201d hitzaldiarekin. Silvia Bonoli astrofisikaria da eta Ikerbasque ikertzailea da Donostia International Physics Centerren (DIPC). Bere ikerketa, nagusiki, zulo beltz supermasiboen azterketan oinarritzen da, euren eraketatik hasi eta bizi diren galaxietan duten inpakturaino. Eta horretarako, eredu teorikoak eta teleskopio optikoen datuak erabiltzen ditu. Konferentzian, Marteren ezaugarriak eta ezagutza hori bultzatu duten ikerketak erakutsiko dizkigu."}, {"text_idx": "#000005", "text": "Carrie Bridge astrofisikariak hartuko du lekukoa \u201cMarten barrena: Curiosityren bidaia, bere aurkikuntzak eta hurrengo abenturak\u201d hitzaldiarekin. Carrie Bridge astrofisikaria eta sistema zientifikoetako ingeniaria da NASAren Jet Propulsion Laboratory (JPL) delakoan. Gaur egun, Marteko Curiosity roverreko operazio zientifikoen taldeko burua da, eta egunero nazioarteko zientzialari eta ingeniariekin lan egiten du robotaren behaketak eta esperimentuak planifikatzeko. Carrie Bridgek, bere hitzaldian, misioaren aurkikuntza esanguratsuenetako batzuk laburbilduko ditu, bere erronkak eta Sharp mendian egin duen bidaian Curiosityk zain izango duena."}, {"text_idx": "#000008", "text": "Miguel A\u0301ngel Carrerak emango du azken hitzaldia: \u201cAVSren oraina eta geroa Marten\u201c. Miguel A\u0301ngel Carrera ingeniaria da eta doitasunaren ingeniaritzan espezializatuta dago. AVS (Added Value Solutions) enpresaren sortzailea eta kontseilari delegatua da. AVS enpresak Perseverance ibilgailuaren ekipamendua osatzen duten zenbait sistema diseinatzen eta fabrikatzen parte hartu du, zehazki, MEDA ingurumen-estazioan. Carrera zehaztasun handiko tresnen garapenean ingeniaritzak dituen erronkei eta haien etorkizunari buruz arituko da."}, {"text_idx": "#000009", "text": "\u201cMarte gori-gori: planeta ezagutzen Kuriositate eta Pertseberantziarekin\u201d ekitaldia doakoa izango da eta Donostia International Physics Centerren Zoom edo Youtube live kanalen bidez jarraitu ahal izango da. Ekimena arratsaldeko 18:00etan hasiko da eta bukatutakoan, galderak egiteko txanda irekiko da, bertaratutako direnentzako."}, {"text_idx": "#000012", "text": "Albisteak20Jan231500 ikaslek hartu dute parte UPV/EHUko Kultura Zientifikoko Katedrak antolatutako Ciencia Show saioan16Jan23Komunikazio zientifikoan genero-ikuspegia nola hobetu daitekeen aztertuko du Generoa eta zientziaren komunikazioa jardunaldiak21Dec22Zientzia Kalean erakusketak 3000 deskarga baino gehiago eta milaka bisitari izan ditu azken sei hilabeteetanEkitaldiak7Urr\u201310Mar / Durango\u201cZientziaren ertzetik\u201d hitzaldi-solasaldien zikloa"}, {"text_idx": "#000015", "text": "Zientzia Kalean erakusketak 3000 deskarga baino gehiago eta milaka bisitari izan ditu azken sei hilabeteetan"}, {"text_idx": "#000019", "text": "Disen\u0303o y desarrollo por Inercia Creativa"}]